SEBUAH SIRI DOKUMENTARI NETFLIX
Semasa saya kecil, ini tempat saya bermain.
Lautan Pasifik, lautan terbesar dan terdalam di dunia.
Ia menimbulkan rasa kagum, hairan
dan kadangkala rasa takut.
Lautan sama penting dengan udara yang kita hirup.
Kita telah melindungi hampir lapan peratus daripada lautan di seluruh dunia.
Salah satu contoh ialah Taman Laut Negara Monterey Bay.
Berkeluasan suku kawasan pantai California
dari San Francisco di utara
ke Big Sur di selatan,
rizab unik ini melindungi lebih
daripada 15,539.93 meter persegi Lautan Pasifik.
Ia tumpuan pengunjung…
daripada haiwan liar yang berpindah kepada pelancong yang datang melihatnya.
Perairan Monterey yang kaya menarik banyak haiwan,
termasuk haiwan terbesar yang pernah wujud.
Ikan paus biru yang menakjubkan.
Semua keajaiban alam semula jadi ini berdekatan dengan California.
Namun, bolehkah tempat yang dilindungi dan berjuta manusia hidup aman bersama?
Mungkinkah ada masa depan bagi alam semula jadi
dan hidupannya untuk hidup makmur bersama-sama dengan kita?
TAMAN LAUT NEGARA MONTEREY BAY AMERIKA SYARIKAT
Setiap musim di Monterey Bay mencipta cerita dramatiknya tersendiri.
Waktu paling sukar ialah musim sejuk.
Ini bulan Disember di Point Año Nuevo
yang berada di hujung utara taman laut.
Bukit-bukit pasir terpencil ini khas
untuk pelawat California yang paling berkarisma.
Gajah laut utara…
dinamakan sempena hidung panjangnya
yang si jantan gunakan untuk menarik pasangan.
Namun, pada waktu ini,
gajah laut betina merisaukan perkara lain.
Setiap ibu biasanya melahirkan seekor anak.
Yang ini baru berusia empat minggu
dan beratnya sudah mencecah 136 kilogram.
Semuanya kerana susu ibunya.
Dengan 55 peratus lemak,
ia merupakan antara susu paling berlemak dalam dunia haiwan.
Namun, bukan mudah menghasilkan susu bernutrisi begini.
Selepas sebulan di pantai, si ibu telah beri segala yang termampu.
Si ibu perlu pulang ke laut untuk makan…
dan tidak kembali kepadanya lagi.
Buat pertama kali dalam hidupnya, anak gajah laut ini sendirian.
Walaupun sudah boleh berhenti menyusu, si anak masih lapar.
Setiap anak gajah laut perlu melalui cabaran ditinggalkan.
Kebanyakan anak-anak ini berpuasa sehingga cukup dewasa untuk memburu.
Namun, kadangkala ada anak gajah laut yang tak bersedia menerima nasibnya…
dan cuba melakukan
rompakan susu.
Ini memerlukan kelicikan dan penipuan…
serta keupayaan menyelinap.
Cakap memang senang.
Si anak cuma perlu menolak anak gajah laut lain ke tepi.
Tertangkap.
Mungkin si anak perlukan gangguan.
Nasibnya baik…
sebab pergaduhan sering berlaku antara gajah laut jantan yang besar.
Hampir sampai.
Si anak tak boleh terperangkap dalam pergaduhan.
Mujur dapat melepaskan diri.
Kira-kira satu daripada 40 ekor anak mati dihempap setiap tahun.
Setelah keadaan tenang
dan koloni bersedia untuk tidur…
si anak ternampak
sasaran yang mudah.
Itu pun jika si ibu tak terjaga.
Gerak perlahan-lahan.
Berjaya!
Si ibu tak nampak pertukaran itu dan menghalau anaknya sendiri.
Penjenayah muda yang licik ini
berjaya mengenyangkan perut lagi…
dan lebih kuat apabila turun ke laut pada musim bunga nanti.
Hanya satu dalam seribu anak gajah laut dapat menjayakan strategi licik ini.
Yang berjaya melakukannya menjadi sangat besar
sehingga saintis menggelarnya penyusu super.
Bagi kebanyakan haiwan, musim sejuk di Monterey bermakna
tak banyak makanan yang ada.
Di taman laut yang luas terbentang ini,
sukar untuk mencari makanan seterusnya.
Orca.
Paus pembunuh yang sangat bijak ini ialah pemangsa utama lautan.
Orca hidup dalam kumpulan keluarga yang erat.
Kumpulan ini bergantung kepada kebijaksanaan
matriark berpengalaman…
dipanggil Star oleh penyelidik yang mengkajinya.
Salah seekor anak Star bunting.
Orca beranak kira-kira lima tahun sekali.
Jadi, penting bagi kumpulan ini mencari makanan secepat mungkin.
Singa laut California yang sendirian.
Makanan yang diperlukan oleh Star dan anaknya yang bunting.
Sambutan ini membantu mengeratkan hubungan keluarga.
Namun, buruan ini takkan bertahan lama.
Star perlu memimpin keluarganya untuk mencari makanan lagi.
Bukan saja kekurangan makanan yang menyukarkan musim sejuk di sini.
Apabila ombak menggunung,
ia menghempas pantai cetek taman laut ini.
Ia menjadi salah satu ombak terbesar dan terkenal di dunia.
Ombak Maverick.
Menakjubkan buat peluncur.
Ombak tanpa henti ini menjadikan pantai ini tempat yang sukar didiami.
Namun, ada tempat untuk berlindung,
jika tahu nak cari di mana.
Pelabuhan buatan manusia Monterey pernah menempatkan kapal komersial
yang menyapu habis hidupan di laut
pada skala industri.
Banyak spesies daripada sardin kepada ikan paus
hampir mengalami kepupusan.
BINTANG MONTEREY
Pada tahun 1992, Monterey Bay diumumkan
sebagai taman laut negara.
Kini, pelabuhan yang sama memberikan perlindungan.
Tempat untuk berehat…
dan menenteramkan diri.
Memerang laut selatan.
Dahulu diburu untuk kulitnya sehingga populasinya mencecah 50 ekor.
Kini dilindungi, taman laut ini didiami lebih 2,000 ekor haiwan ini.
Pelabuhan pemburu ikan paus Moss Landing yang lama di tengah Monterey Bay
mengalu-alukan penghuni terbarunya.
Anak memerang laut yang baru dilahirkan.
Si anak tak berdaya,
jadi si anak bergantung kepada ibunya.
Si ibu perlu pastikan si anak hangat dan kering.
Kerja yang takkan berakhir.
Mujurlah kita telah buat beberapa kawasan untuk berjemur.
Itu pun kalau boleh jumpa tempat dalam kesesakan.
Kalau jumpa pun…
tempatnya terlalu tinggi.
Masa untuk menyusu
dan berehat di bawah kehangatan mentari.
Ibu baru ini tidak boleh sentiasa bersama anaknya.
Si ibu perlu makan dengan baik bagi menghasilkan susu yang berkualiti.
Itu bermakna anaknya perlu ditinggalkan.
Namun, laluan pelabuhan terlalu sibuk.
Jadi, si ibu mula mencari tempat yang senyap dan kering
untuk meletakkan anak dengan selamat.
Sempurna sekali.
Setelah anaknya selamat,
inilah peluang yang paling jarang untuk ibu baru.
"Masa bersendiri".
Si ibu mencari kerang-kerangan dan menggali cacing.
Ibu menyusu perlu makan dua kali ganda lebih banyak.
Sebelum si anak berhenti menyusu dalam enam bulan,
si anak akan bergantung kepada ibunya untuk mencari makanan.
Penghuni terbaru Monterey Bay
kembali ke tempat yang diingininya.
Taman laut ini juga memelihara hidupan melangkaui perairannya.
Arus hangat yang mengalir dari selatan
membebaskan habanya ke udara…
mengurangkan kesejukan musim sejuk dan mencipta suasana yang ideal
untuk tetamu yang berharga.
Tiba di kawasan hutan pantai yang dilindungi di bandar Santa Cruz…
adalah kupu-kupu monarch barat.
Kupu-kupu ini terbang sejauh 1,609.34 km untuk sampai ke sini
dari Kanada.
Kupu-kupu ini tidak bersendirian.
Seluruh koloni akan menghabiskan beberapa bulan di sini,
dilindungi daripada musim sejuk yang teruk di utara.
Berjuta-juta ekor kupu-kupu berlindung di hutan ini dahulu.
Kini, tinggal kurang daripada satu peratus,
yang lain mati disebabkan perubahan iklim
dan kemusnahan habitat.
Pokok-pokok ini adalah antara tempat perlindungannya.
Kupu-kupu monarch ini perlu bertahan sehingga musim bunga tiba.
Akhinya, setelah lama menunggu, hari yang lebih hangat menyinsing.
Kupu-kupu membuka sayap untuk menyerap haba…
dan mengibaskannya supaya otot terbang yang sejuk bergerak.
Apabila tiba waktu yang tepat…
kupu-kupu menuju ke pedalaman untuk bertelur.
Generasi seterusnya kembali ke Kanada…
membawa harapan baru untuk masa depan spesiesnya…
kerana kehangatan lautan pada musim sejuk.
Ini mengingatkan kita bahawa kesihatan iklim
dan lautan sangat berkait rapat.
Ketibaan musim bunga ditandai dengan perubahan angin lazim.
Angin barat laut menjulang air sejuk dari laut dalam.
Ia juga membawa nutrien ke kawasan cetek.
Dalam beberapa minggu,
corak yang memukau mula kelihatan di pesisiran pantai.
Hutan kelpa.
Alga gergasi ini menyokong komuniti yang pelbagai…
menjadikannya tempat terbaik untuk memerang laut Monterey
memburu makanan.
Kelpa membantu memerangi perubahan iklim
dengan menyerap 20 kali ganda karbon per ekar berbanding hutan di darat.
Memerang yang lapar ini takkan jumpa apa yang dicarinya di atas.
Di bahagian bawah kelpa penuh dengan makanan segar.
Namun, bukan semua seleranya.
Memerang laut memilih makanan.
Semasa kecil, memerang laut merasai makanan kegemaran ibunya.
Ada yang makan landak laut berduri.
Namun, bukan yang ini.
Memerang ini suka kupang.
Banyak kupang.
Apabila memerang perlu berehat dan menghadam makanan…
memerang akan bergulung dalam daun pelepah…
dan menikmati tidur tanpa dihanyutkan ke lautan.
Kelpa musim bunga ialah tempat banyak spesies berlindung.
Namun, di bawahnya ada laut lebih dalam tanpa tempat untuk menyorok.
Monterey Bay menyembunyikan jurang dalam air yang amat dalam,
yang sama menakjubkan seperti Grand Canyon.
Kedalamannya melebihi tiga kilometer dan membahagikan teluk menjadi dua.
Mana-mana haiwan yang berenang di sepanjang pantai akan melintasi ngarai.
Star dan keluarganya yang lapar tahu perkara itu.
Kini, Star ialah nenek dan perlu menjaga anak orca berumur dua bulan.
Star merancang ketibaan kumpulannya untuk menyerang hendap
mangsanya yang paling penting.
Setiap April,
ikan paus kelabu dan anaknya berpindah ke utara melalui taman laut.
Berenang dekat dengan pantai,
ikan paus kelabu disamarkan oleh hutan kelpa.
Namun, apabila sampai ke tengah teluk…
ikan paus kelabu terpaksa keluar daripada persembunyian.
Berat ikan paus kelabu dewasa adalah lapan kali ganda berat orca,
terlalu besar untuk diserang.
Jadi, sasarannya ialah anak ikan paus kelabu.
Cukup untuk mengenyangkan keluarganya selama beberapa hari.
Orca senyap semasa memburu.
Orca dewasa terbesar memimpin serangan.
Mula-mula, orca menghentam anak ikan paus…
dengan hentaman kuat yang hampir melambungkan ikan paus seberat 907 kg itu
keluar daripada air.
Ibunya membalas serangan.
Satu libasan ekornya yang besar…
boleh membunuh orca.
Orca menjauhkan anak paus daripada ibunya.
Setiap orca melompat ke atas belakang anak ikan paus…
untuk melemaskannya.
Pada saat yang genting ini, orca termuda mula belajar daripada yang lebih tua.
Ibu paus kelabu masih belum berputus asa.
Si ibu menaikkan kepala anaknya di atas permukaan air.
Namun, si ibu tewas dengan kerjasama keluarga itu.
Mujurlah ia berakhir dengan pantas.
Seekor paus ini akan mengenyangkan banyak orca.
Star telah menurunkan kemahiran yang diperlukan keluarganya untuk hidup.
Musim bunga bertukar musim panas dan berlaku perubahan cuaca yang dramatik.
Setelah memanaskan darat pada musim sejuk, sekarang ia menyejukkannya.
Air sejuk dari laut dalam bertemu udara musim panas yang hangat…
dan kabus laut mula terbentuk.
Dikenali oleh orang tempatan sebagai Jun Suram, ia menyeliputi pantai.
Di hujung utara taman laut,
ia menutupi Golden Gate Bridge San Francisco yang ikonik.
Beberapa bulan seterusnya, ia akan membawa kelembapan yang diperlukan
di sepanjang pantai ke salah sebuah negeri yang terkesan oleh kemarau di Amerika.
Menyokong hutan yang menjulang tinggi…
serta mengekalkan landskap yang hijau dan subur pada bulan-bulan terhangat.
Perlahan-lahan ketika musim panas,
mentari menghilangkan kabus dan mula memanaskan permukaan laut.
Haiwan baru mula muncul.
Ada yang mengembara beribu-ribu kilometer.
Ikan paus biru yang gah.
Paus biru berpasangan di sini,
dalam perjalanan ke tempat mengawan di selatan.
Sunfish gergasi, selebar tiga meter,
berbaring pada sisinya untuk menikmati sinaran mentari.
Dolfin Risso bermain dalam ombak…
dan ketibaan baru yang misteri.
Seekor jerung putih.
Usianya kira-kira enam tahun.
Tak cukup besar untuk mengekalkan suhu badannya.
Jadi, si jerung menuju ke suak cetek hangat di Santa Cruz…
yang sesak dengan pengunjung musim panas yang lain.
Namun, panjangnya 1.8 meter…
dan hanya berminat untuk makan ikan.
Beberapa tahun kebelakangan ini, banyak jerung putih muda
datang ke sini pada musim panas.
Digelar Taman Jerung,
ini tempat paling utara di Lautan Pasifik
yang mengumpulkan ikan jerung muda.
Peluang yang memberikan inspirasi kepada pengunjung manusia
untuk menghargai ikon lautan ini.
Namun, kejadian paling menakjubkan di Monterey masih belum berlaku.
Tempat sinar mentari bertemu air laut dalam yang kaya nutrien…
bertukar kehijauan.
Berbilion alga halus yang dipanggil fitoplankton membiak.
Fitoplankton ini mungkin kecil, tapi sel bak tumbuhan ini
sangat penting untuk semua hidupan.
Fitoplankton menghasilkan lebih banyak oksigen
berbanding gabungan semua hutan hujan di dunia.
Dalam beberapa hari, nyala hijau terbentuk di permukaan lautan
yang boleh dilihat dari angkasa.
Ledakan alga ini ialah rantai pertama rantaian makanan yang kompleks.
Perubahan musim panas ke musim luruh mencetuskan permulaan
salah satu kejadian paling menakjubkan di lautan.
Bermula dengan ubur-ubur sea nettle.
Dengan lebar 45 cm…
dan panjang mencecah 457 cm…
makhluk luar biasa ini bergerak perlahan sehingga menemui ledakan plankton.
Kemudian, ubur-ubur ini melawan arus dengan getaran untuk menikmati makanan…
dan membentuk kumpulan yang besar.
Perhimpunan agung telah bermula.
Berjuta-juta ikan bilis tiba
untuk menikmati plankton di sini.
Kawanan ikan yang gelap dan padat ini boleh mencapai kelebaran lebih 1.6 km.
Ikan bilis ini juga ialah santapan.
Singa laut California.
Pemburu ikan bilis.
Beratus ekor.
Namun, mencari kawanan ikan itu dalam laut yang luas ini bukan mudah.
Paus kelasa menyertai pemburuan.
Paus kelasa boleh mendapatkan lokasi ikan bilis dari jarak jauh.
Bagaimana caranya kekal misteri.
Namun, singa laut tahu apa yang dirancang paus…
dan mengekorinya dari belakang.
Setelah menemui lokasi ikan…
singa laut menerpa.
Mengerumuninya.
Ikan bilis yang panik akan membentuk bebola yang lebih padat.
Suapan sebanyak 18,927.06 liter.
Kerjasama pasukan menguntungkan.
Sekumpulan ratusan dolfin
meluru untuk menyertai bonanza.
Semua haiwan akan makan sehingga tiada lagi kawanan ikan.
Jamuan yang luar biasa ini adalah salah satu keajaiban
alam semula jadi…
yang berlaku dan dapat dilihat
dari pantai California yang berpopulasi padat.
Hidupan marin di Monterey Bay mengalami pemulihan yang luar biasa.
Namun, ini serpihan kecil dalam gambar yang lebih besar.
Kesihatan laut merosot dengan teruk di seluruh dunia.
Suhu laut meningkat, merosakkan seluruh ekosistem.
Bekalan ikan merosot teruk, menghuru-harakan rantaian makanan.
Pencemaran meningkat
dan meracuni lautan kita.
Bagi mengatasi ancaman ini,
kita perlu memperluas dan menyambungkan taman laut kita.
Dengan melindungi tumpuan di laut, kita boleh hasilkan impak
lebih jauh daripada sempadan taman laut,
memperkaya lautan di seberang sana dan kehidupan kita.
Nasib lautan dunia memberi kesan kepada kita semua.
Ia sistem sokongan hidup kita.
Kesihatan kita dan haiwan laut berkait rapat.
Taman Laut Negara Monterey Bay
memberi kita harapan
bahawa walaupun aktiviti manusia telah merosakkan lautan,
asalkan keputusan yang betul dibuat mulai sekarang,
kita boleh memulihkannya.
Terjemahan sari kata oleh Aisyah S